Tasekla taqbaylit d tin i d-ilulen d timawit, tedder di timawit aṭas n leqrun, inaw deg-s yettruḥu seg yimi ɣer umeẓẓuɣ, imi timawit tella d allal n taywalt ssexdamen-tt yimdanen akken ad mmeslayen gar-asen, ad ssenfalin ɣef wayen ttidiren d wayen i teniceɣben, ssenfalin ɣef tmetti d wazalen-is, dayen i ten-yeǧǧan snulfan-d tiwsatin n tsekla timawit ama d tasrit akka am yinzan d lemɛun, timucuha, tumgisin, tiqṣiḍin, ama d tamedyazt i ssexdamen s waṭas imi asefru yella d arfiq n yimdanen di tallit tamensayt, ama d azgaz ama d tameṭṭut, tamedyazt tella d lemri n tmetti s leṣnaf-is yemgaraden. Tasekla taqbaylit ɣas akken tlul-d d timawit maca ur teqqim ara akka imi tuɣal tekcem-d tira, ɣas akken di tazwara tira tella-d s tutlayt tafransist ɣef ufus n yimyura i iɛarḍen ad d-jemɛen ayen yellan neɣ ayen i d-teslal timawit imi aḥric ameqqran iruḥ di tatut, aqeddim amezwaru ɣer ubrid n tira yella-d sɣur yimyura yecban Said BOULIFA i yuran Recueil de poesies kabyles di 1904, ɣer tama-s ad naf imyura-nniḍen yecban Jean AMROUCHE i yuran Les chants berbres et kabylie di 1939 d wetma-s Taous AMROUCHE i yuran Le grain magique di 1966 ugmen-d seg yisefra n yemma-tsen Fadhma ath Mensour Amrouche, yella daɣen Mouloud